Trump straffer Frankrig for Gafa-skat

Allerede da Frankrig for to uger siden vedtog at indføre den såkaldte Gafa-skat på store it-virksomheder, lovede Trump, at han ville komme med en officiel respons. Nu lader det til, at han er ved at have besluttet sig: Fremover skal det være dyrere for amerikanerne at drikke franske vine. Det antyder Trump i hvert fald i et tweet, hvor den amerikanske præsident skriver:

”Frankrig har lige lagt en digital skat på vores store amerikanske teknologivirksomheder. Vi vil bebude en betydelig gensidig handling mod Macrons tåbelighed inden længe. Jeg har altid sagt, at amerikansk vin er bedre end fransk vin!”.

En talsmand fra Det Hvide Hus siger, ifølge Reuters, at USA er ”ekstremt skuffet over Frankrigs beslutning om at indføre skat på digitale ydelser på bekostning af amerikanske virksomheder”.

France just put a digital tax on our great American technology companies. If anybody taxes them, it should be their home Country, the USA. We will announce a substantial reciprocal action on Macron’s foolishness shortly. I’ve always said American wine is better than French wine!
— Donald J. Trump (@realDonaldTrump) July 26, 2019

Frankrig gik forrest

Det er endnu ikke lykkes at lave en samlet EU-aftaler, der skal sikre, at store it-virksomheder betaler skat i de lande, hvor de har hovedkvarter. Blandt andet kæmpede den afgående Lars Løkke-regering mod en samlet aftale. Derfor valgte Frankrig for to uger siden at gå enegang og indføre den såkaldte Gafa-skat, der vil ramme virksomheder med en global omsætning på mere end 750 millioner euro og 25 millioner euro i Frankrig. Fremover skal de ramte virksomheder betale en skat på 3 procent af indtægterne på digitale tjenester i Frankrig.

I midten af juli måned erklærede den nye statsminister, Mette Frederiksen (S), at hun ligesom Frankrig er villig til at Danmark på egen hånd indfører skatten, hvis der ikke findes en fælles europæisk løsning.

– Skat er et af de områder, hvor man kommer til at mærke, at der er kommet en ny dansk regering. Den tidligere regering lå helt forkert og var, synes jeg, i et meget kedeligt selskab fordi man modarbejdede en beskatning af tech-giganterne, sagde Mette Frederiksen til Børsen.

Trump straffer Frankrig for Gafa-skat